CELEX: 62020TN0765
Language: bg
Date: 2020-12-31 00:00:00
Title: Дело T-765/20: Жалба, подадена на 31 декември 2020 г. — The Floow/Комисия

15.3.2021   
            
            
               BG
            
            
               Официален вестник на Европейския съюз
            
            
               C 88/33
            
         
      Жалба, подадена на 31 декември 2020 г. — The Floow/Комисия
      (Дело T-765/20)
      (2021/C 88/45)
      Език на производството: английски
      
         Страни
      
      
         Жалбоподател: The Floow Ltd (Лондон, Обединено кралство) (представители: A. Howard, Barrister, и J. Berry, Solicitor)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени, изцяло или частично, Решение на Комисията C(2020) 8138 окончателен от 17 ноември 2020 г., с което се разпорежда възстановяване на получените от Horizon суми в размер на 161 990,80 EUR, ведно с лихвите, за одитирания период и да отмени дебитното известие, посочено в член 1 от решението, или
               
            
                  —
               
               
                  при условията на евентуалност, да върне преписката на Комисията, за да прецени и определи отново по-ниско равнище на приспадане (ако има такова), което може да произтече от установените от Съда принципи, или
               
            
                  —
               
               
                  при условията на последваща евентуалност, да упражни правомощието си за преизчисляване на приложимата корекция с оглед на промените на допустимите преки и непреки разходи, които Общият съд счете за подходящи, и
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: Комисията е допуснала сериозни грешки при прилагане на правото, при преценката на фактите и при преценката, липса на мотиви и процесуални нарушения при преценката на спазването от страна на жалбоподателя на изискванията за отчитане на времето, предвидени в споразумението за отпускане на безвъзмездни средства.
               
            
                  2.
               
               
                  Второ основание: Комисията е допуснала грешки при прилагане на правото, при преценката и в мотивите като не е гарантирала, че корекциите на декларираните разходи са справедливи и пропорционални с оглед на обстоятелствата.